SV La Fama
SV La Fama (oficialmente Sport Vereniging La Fama) ta un club di futbol di Savaneta, Aruba. E ta hunga den e Division di Honor, e liga mas importante den futbol Arubano. Despues di Wilhelmina y Vitesse, ambos di Oranjestad, La Fama tabata e di tres club pa lanta na Aruba.

Historia 
SV La Fama a ser funda dia 14 di augustus 1927 na Savaneta pa Yonko Bislick y algun miembro di e club Roozendaal. Como club deportivo La Fama tabata activo den volleybol, domino i futbol. Den decada cinquenta di siglo 20 e ekipo di futbol, yuda pa entrenador Angel Botta, ta promove pa prome biaha pa Division di Honor. Despues di mas di ochenta aña La Fama a titula campeon nacional di e temporada 2012/13 superando Britannia den final cu un anotacion di 2-0. E club tabata finalista den e torneo Copa Betico Croes na tres ocacion, perdiendo contra Britannia na 2010 y RCA na 2021 y 2022.

E tabata hopi existoso den volleybol cu su ekipo "La Fama Spartans" y a titula campeon di Aruba, tanto den torneo pa caballero como pa dama. E club a yega di organisa y participa na varios torneo internacional di volleybol. 

La Fama ta e unico club di futbol di Savaneta y tin e apodo Speransa berde di Savaneta. Colornan di e club ta blanco-berde. Na 2005 a cuminsa bou di LIFIDA cu e liga pa mucha di 9 pa 12 aña, ku ta carga e nomber “La Fama Puppy” na honor di Paulus (Puppy) Diaz. Puppy Diaz tabata anteriormente e entrenador di e ekipo hubenil di La Fama y tabata conoci como e portero legendario di e seleccion arubano den decada 1960. Na 2013 a cuminsa un division Damas. 

Presidente di e club ta Andres Garcia y entrenador ta Elvis Albertus.

Lista di Honor 
Division Honor: 1
 campeon na 2012/13
 subcampeon na 1990, 2008/09, 2011/12

Division Uno: 2
 campeon na 1973, 2002

Copa Betico Croes: 0
 finalista na 2010, 2021, 2022

(Ex-)hungado estelar 
  Puppy Diaz (portero)
  Chommi de Kort (portero)

(Ex-)entrenador conoci 
 Reinhard Breinburg
 Reinier van Sisseren 

Futbòl na Aruba